
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	6 februarie 2014

	Nr.
	4c-7/764 


R A P O R T

asupra propunerii legislative pentru modificarea alin.(5) al art.6 – din Legea (r) nr.61 din 22/09/1993
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 603/2013 din 16 decembrie 2013, cu dezbaterea pe fond în procedură obişnuită, a propunerii legislative pentru modificarea alin.(5) al art.6 – din Legea (r) nr.61 din 22/09/1993.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.453/27.05.2013)
· avizul negativ al Comisiei pentru egalitatea de şanse pentru femei şi bărbaţi (nr.37/128/04.02.2014)
· punctul de vedere negativ al Guvernului (nr.2037/31.10.2013).


Propunerea legislativă are ca obiect de reglementare modificarea alin.(5) al art.6 din Legea nr.61/1993, în sensul ca plata alocaţiei de stat pentru copii să se poată face şi pentru perioadele anterioare introducerii cererii de plată, dar nu mai mult de 3 ani de la naşterea copilului, în loc de 12 luni, aşa cum este în prezent.

Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.
La dezbaterile care au avut loc în şedinţa comisiei din 4 februarie 2014  a participat, în conformitate cu prevederile art.55 din Regulamentul Camerei Deputaţilor, doamna Georgeta Bratu, Secretar de Stat în cadrul Ministerului Muncii, Familiei, Protecţiei Sociale şi Persoanelor Vârstnice.
La lucrările comisiei şi-au înregistrat prezenţa 23 deputaţi, din totalul de 25 membri ai comisiei.

Raportul comisiei a fost adoptat cu unanimitate voturi.
Propunerea legislativă a fost respinsă de Senat în şedinţa din 9 decembrie 2013.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

În urma finalizării dezbaterilor, Comisia propune Plenului Camerei Deputaţilor respingerea iniţiativei legislative întrucât, prin eliminarea restricţiiei de 12 luni, se doreşte să se creeze posibilitatea ca toţi copiii născuţi în afara ţării să beneficieze de dreptul lor la alocaţia de stat. Această situaţie este acoperită însă în baza reglementărilor europene în domeniu, reglementări care se aplică direct, nefiind necesară transpunerea în legislaţia naţională. 

PREŞEDINTE,



SECRETAR,


Florin Iordache



Mihăiţă Găină

Întocmit,

Consilier parlamentar Elena Anghel 

